google/wiki40b huggingface dataset:
Marselisborg slott

Tilblivelsen

Den 20. mai 1898 stilte Århus by 13 tønner land jord til rådighet for prinseslottet. Arkitekt Hack Kampmann fikk sammen med den københavnske stadsingeniør Charles Ambt i oppgave å utarbeide bygningsplanene. Anleggsgartner L. Chr. Diederichsen fikk oppgaven med å anlegge parken.
Den 7. juni 1902 ble Marselisborg slott overdratt som folkegave til den daværende prins Christian og prinsesse Alexandrine. Kort tid etter overtagelsen foreslo prinsen å kunne forpakte det 30 tønder land store areal foran slottet ned mot bukten for ikke å få bebyggelse som kunne ødelegge utsikten. Den 11. juni 1902 godkjente Århus byråd dette ønske, og det ble laget en forpaktningskontrakt på 10 år, mot at prinsen årlig betalte 40 kroner pr. tønne land i avgift. Samtidig fikk prinsen forkjøpsrett til hele arealet.
Gjennom tilkjøp av jorder i perioden 1913-1917 forøkte kong Christian 10. slottsparken og haveområdet bak til 23½ tønner land.
Spinopterolophia

Utseende

En middelsstor, nokså kraftig, matt brunlig trebukk. Antennene er noe kortere enn kroppen. Pronotum har rundede sider med en spiss tann nær bakhjørnet, er hvelvet og svært tett og kraftig punktert. Dekkvingene er nesten jevnbrede, med dype lengdefurer (nedsenkede punktrader). Beina er nokså korte og kraftige.

Levevis

Larvene lever i død ved.

Utbredelse

Arten er utbredt på Sumatra.
Hessenpark

Hessenpark er et friluftsmuseum i Neu-Anspach (nær Wehrheim-Obernhain) i Hessen, Tyskland. Det ble grunnlagt i 1974 av Hessens delstatsregjering ledet av Albert Osswald (SPD).
Museet viser bygninger i bindingsverk fra landet Hessen. Per 2006 var nesten 100 hus på utstillingen.
Hessenpark er et populært reisemål for familier.
Ansbach

Historie

Byens historie skriver seg tilbake til et Benediktinerkloster som ble grunnlagt i 748, men etter kildene ble Ansbach første gang omtalt som by i år 1221. Ansbach var senere residensby for Fyrstedømmet Ansbach, fram til perioden 1806–1810, da fyrstedømmet ble slått sammen med Kongedømmet Bayern.
Byen har et areal på 99,92 km², og har 40 296 innbyggere (2011).
Tornerose (band)

Tornerose var et norsk rockeband fra Bergen. Bandet ble startet i 1976 og oppløst i 1982. Bandet var inspirert av The Who. Bandet var med i konkurransen NM for Rockeband i 1979, samme år som de ga ut albumet Welcome to the City. De oppnådde 1.-plass på Norsktoppen med en oversettelse av albumets 'Prisoners' - 'Når du våkner opp igjen', som lå på lista i 5 uker. Tornerose var mest aktiv 1978-81 gjennom Nama International sin booking i Oslo.
Hjemme-PC

Hjemme-PC var et norsk magasin som dekket stoffområdene PC, lyd og bilde. Utgiver var Egmont Publishing. Hjemme-PC kom med 12 utgaver i året. I 2017 skiftet bladet navn til Smart+. Siste utgave kom ut 28. november 2017.
The Lazarus Effect

Handling

En gruppe medisinstudenter oppdager en måte å bringe døde pasienter tilbake til livet på.
Vom (anatomi)

Vomma er den første, og største, av formagene hos drøvtyggere, inkludert kameldyr. Hos ei voksen ku kan vomma romme så mye som 200 liter.
De fire delene av magen kalles vom, nettmage, bladmage og løypemage.
Fylkesvei 2108

Fylkesvei 2108 går mellom Fjeld og Rudstad i Våler kommune. Veien er 800 meter lang.
Frem til 2019 hadde veien betegnelsen Fylkesvei 504.
Steinar Krokstad (1960–)

Har opptrådt med, turnert eller/og jobbet i studio med

Åge Aleksandersen og Sambandet, Stage Dolls, Terje Rypdal / Ronni Le Tekrø and the Daredevils, Gary Holton & Casino Steel, Chris Thompson (Manfred Mann) og Mads Eriksen band, Terje Tysland, Lava, Egil Eldøen, Björn Afzelius, Hilde Heltberg, Marius Muller, Scott Gorham (Thin Lizzy), Postgirobygget, Tre Små Kinesere, Dance With A Stranger, Katrina (Katrina and the Waves), Leo Sayer, Hungry John, Mambo Compañeros, Lynni Treekrem, Mikael Wiehe, Ottar «Big Hand» Johansen, Terje Nilsen, Horns for Hire, Steinar Albrigtsen, Annbjørg Lien, Jørn Hoel, Sigvart Dagsland, Elisabeth Andreassen, Trine Rein, Anita Skorgan, Claudia Scott, Bjørn Eidsvåg, Rita Eriksen, Odin Staveland, Elisabeth Moberg, Singel og Sand, Ylvis, Grete Kausland, Hans Rotmo, Vømmøl, Cortina, LoMsk, Lise Olden, Ole Edvard Antonsen, Henning Sommerro, Jonas Fjeld, Jan Eggum, Malin, Celine, Helene Bøksle, Trond-Viggo Torgersen, «Fish» (Marillion). Nana, Seljemark, Geir «Smiley» Tosaunet, Christine Sandtorv, Fabel, Fredrik Strand Halland, Gest, Harald Nesse, Øivind Elgenes, Frode Alnæs, K.M. Myrland, Torhild Sivertsen, Herborg Kråkevik, Christine Sandtorv, Kurt Nilsen, Sivert Høyem, Hanne Boel, Mari Boine, Åge Sten Nilsen, Marion Ravn, Inger Lise Rypdal, Anders Jektvik, Are Hembre, Ketil Stokkan, Ian Hunter, Benny Borg, Marit Larsen, Jamie Moses, Steve Vai, Devin Townsend, Sofia Karlsson, Hanne Krogh, Rein Alexander.
Villa Angarano

Palladio

Palladios tegning viser hvordan arkitekten har tenkt to barchesser plassert som en U, med en hovedbygning som også strekker seg betydelig frem. Det er dokumentert at Giacomo bodde i en eksisterende bygning på stedet. Det er den sannsynlige grunnen til at barchessaene var det første som ble bygget. Arbeidet ble stoppet før det gamle huset skulle vært ombygget. Den ombyggingen skjedde senere, men da definitivt ikke etter Palladios tanker. 
Det er ikke kjent med sikkerhet når huset ble tegnet, men tradisjonen sier at det var på slutten av 1540-tallet. Det kan også ha vært rundt 1554 når Giacomo arvet sin bror Marcantonio. Han fikk et par år etter dette dessuten offentlige verv i Vicenza. Giacomo var en av Palladios nære venner og svært interessert i arkitektur. Palladio dediserte den første halvdelen av Quattro Libri til ham. Hans svigerdatter ble enke, og Giacomo måtte da betale hennes medgift tilbake. Dette ledet til økonomiske problemer og villaen ble solgt til den venetianske patrisieren Giovanni Forment.
December Boys

Handling

Vi er i 60-årenes Australia. Maps (Daniel Radcliffe), Misty (Lee Cormie), Sparks (Christian Byers) og Spit (James Fraser) er fire foreldreløse gutter som har vokst opp sammen på barnehjem. De er der kjent som December Boys, fordi de ankom hjemmet i desember, og derfor feirer bursdag i den måneden. De anser hverandre som brødre. I bursdagsgave av barnehjemmet får de en ferietur til kysten, hvor de flytter inn hos husverten Bandy (Jack Thompson). Til å begynne med koser guttene seg på ferie, men snart skjer ting som truer med å skille de tilsynelatende uadskillelige guttene; Lucy (Teresa Palmer), en sjarmerende jente fra lokalmiljøet, sjarmerer Maps i senk, og guttene får høre at et gift par (Paul Blackwell og Victoria Hill) som ikke kan få barn selv, vurderer å adoptere en av dem. Kampen om hvem som er best til å smiske er igang, og guttene må gå inn i seg selv for å beholde det tette vennskapet.

Om filmen

December Boys er en relativt smal australsk film med et lite budsjett, og den var heller ikke særlig populær på kinoer utenfor Australia. Derfor spilte den ikke inn mer enn 1,175 millioner dollar på verdensbasis, ifølge Box Office Mojo.
Filmen står med 41% positive anmeldelser på nettstedet Rotten Tomatoes etter 69 registrerte anmeldelser. På det brukerbaserte nettstedet Internet Movie Database har filmen også en brukbar anseelse; der ligger den på et gjennomsnitt på 6,6 etter litt over 6000 stemmer.
Bingen am Rhein

Historie

Under Romerriket var Bingen utgangspunkt for Via Ausonia, hovedveien nordover til Augusta Treveroroum (Trier). Romerne befestet byen med en garnison i det første århundret e.Kr., og en trebro over Rhinen ble reist i 77 e.Kr. Etter Romerrikets fall ble Bingen frankisk krongods.
I høymiddelalderen fristet Bingen en vanskelig tilværelse som len under Erkebispedømmet Mainz, og led hardt under bondeopprøret i 1525. I første halvdel av 1300-tallet ble «musetårnet» (Binger Mäuseturm) reist som befestet tollkontor på en liten øy ute i Rhinen. Her ble ifølge sagnet Mainz-biskopen Hatto I drept ved at han under en hungersnød på 900-tallet ble spist opp av mus, derav tårnets navn.
I middelalderen var Bingen vanskelig å passere for skip, og ble dermed en viktig havn for omlasting og losing av frakteskuter. Først i 1832 ble den drøye 6 meter brede passasjen utvidet til 66 meter da den undersjøiske kvartsittgrunnen ved Bingen ble sprengt bort.
Bingen var fransk i perioden 1792-1813 (fra starten av revolusjonskrigene til henimot slutten av Napoleons-tiden). Etter Wienerkongressen i 1816 ble byen delt mellom Hessen og Preussen. Med Tysklands samling i 1871 ble Bingens funksjon som tollsted og grenseby overflødig, og Binger Mäuserturm fungerte som signaltårn for skip fram til 1974.
Seremonielt grevskap (England)

De seremonielle grevskap i England (engelsk: ceremonial counties) er områder i England som får utnevnt en stattholder (Lord-Lieutenant), en personlig representant for den britiske monarken. Grevskapene er definert av regjeringen, og følger i utgangspunktet grensene for administrative grevskap; i mange tilfeller er det seremonielle dog større enn det administrative, for enkelte byer er selvstyrte enheter som ikke er underlagt et grevskap. Når man omtaler et grevskap som en geografisk enhet, er det oftest det seremonielle man sikter til.

Historie

Etter at det i 1888 ble etablert nye styringsorganer og enheter – grevskapsråd (county council) og grevskapsvalgkrets (county borough) – ble løytnantskapet reformert. Noen steder hadde lenge hatt en kongelig løytnant, som f.eks. Bristol, men andre steder brukte man de tradisjonelle grevskapene som basis for å opprettet seremonielle grevskaper. De administrative grevskapene ble satt sammen med selvstyre valgkretser; det seremonielle Leicestershire består av det administrative Leicestershire pluss grevskapsvalgkretsen Leicester. Områder som ble delt, som Suffolk (delt i East Suffolk og West Suffolk, ble beholdt som ett seremonielt grevskap. 
Forskjellen mellom de tradisjonelle og de nye grevskapene er i de fleste tilfeller ikke så stor, men noen byer ble flyttet, enten i 1888 eller på senere tidspunkter. Den eneste store forskjellen er at man tidligere hadde Grevskapet London; i 1965 ble Stor-London (Greater London) opprettet, og løytnantskapet Middlesex ble avskaffet som en følge av dette. 
I 1974 ble grevskapsvalgkretsene avskaffet, og det ble foretatt en større reform av de administrative grevskapene. Flere grevskaper ble oppløst og fordelt på andre i 1990-årene: Avon, Cleveland, Hereford and Worcester, og Humberside.
At the Ballet

«At the Ballet» er en låt fra musikalen A Chorus Line med musikk av Marvin Hamlisch og teksten til Edward Kleban.
Ifølge boken Changed for Good: A Feminist History of the Broadway Musical har Hamlisch sagt at låten setter tonen for musikken i showet: «med én gang sangen ble skrevet forstod [man] formen og fargen til stykket som en helhet».

Versjoner

Kelly Bishop, Kay Cole og Nancy Lane sang låten under urpremieren på off-Broadway 15. april 1975. Den ble også sunget av rollefigurene Rachel Berry (Lea Michele), Kurt Hummel (Chris Colfer), Santana Lopez (Naya Rivera) og Isabelle Wright (Sarah Jessica Parker) i fjerde sesong av musikalserien Glee. Barbra Streisand, Anne Hathaway og Daisy Ridley spilte også inn låten for Streisands studioalbum Encore: Movie Partners Sing Broadway (2016).

Bruk i musikalen

De tre danserne Sheila, Bebe og Maggie beskriver ulike erfaringer med danseskoler, og om sine egne familieproblemer. Men uansett hvor mørk verden utenpå er, blir de alltid glad og engasjert «på ballettskolen» (at the ballet). De tre danserne ser på ballett som en måte å slippe unna hverdagens utfordringer.
Planprogram

Planprogram i plan- og bygningsloven er omtalt i § 4-1.
«For alle regionale planer og kommuneplaner, og for reguleringsplaner som kan ha vesentlige virkninger for miljø og samfunn, skal det som ledd i varsling av planoppstart utarbeides et planprogram som grunnlag for planarbeidet.
Planprogrammet skal gjøre rede for formålet med planarbeidet, planprosessen med frister og deltakere, opplegget for medvirkning, spesielt i forhold til grupper som antas å bli særlig berørt, hvilke alternativer som vil bli vurdert og behovet for utredninger. Forslag til planprogram sendes på høring og legges ut til offentlig ettersyn samtidig med varsling av planoppstart. Planprogrammet fastsettes ordinært av planmyndigheten.»
§ 11–13 omhandler utarbeiding av planprogram for arealdelen. «For kommuneplan skal det utarbeides planprogram etter reglene i § 4–1. Forslag til planprogram skal sendes på høring og legges ut til offentlig ettersyn senest samtidig med varsel om oppstart og kunngjøring av planarbeidet og gjøres tilgjengelig gjennom elektroniske medier. Fristen for å gi uttalelse skal være minst seks uker.»
§ 12–9 omhandler behandling av planprogram for reguleringsplaner med vesentlige virkninger. «For planer som kan få vesentlige virkninger for miljø og samfunn, skal det utarbeides planprogram etter reglene i § 4–1. Planprogram kan unnlates for nærmere bestemte reguleringsplaner når disse er i samsvar med kommuneplanens arealdel eller områderegulering og hvor virkningene er tilfredsstillende beskrevet i overordnet plan.»
Jordskjelvet i Loma Prieta 1989

Loma Prieta-jordskjelvet var et jordskjelv som skjedde i Nord-California den 17. oktober 1989 kl. 17:04 om ettermiddagen lokal tid. Skjelvet hadde episenter i The Forest of Nisene Marks State Park omkring 16 km nordøst for Santa Cruz i en del av San Andreas-forkastningen. Det fikk navn etter den nærliggende tinden Loma Prieta som ligger i Santa Cruz Mountains. Med en styrke på 6,9 og en maksimal Mercalli-intensitet på IX (Voldsomt), resulterte det i 63 dødsfall og 3757 ble såret. Loma Prieta-delen av San Andreas-forkastningen hadde vært relativt inaktiv siden jordskjelvet i San Francisco 1906 inntil to kraftige forskjelv kom i juni 1988 og august 1989.
Trafikkforsikringsavgift til staten

Trafikkforsikringsavgift til staten er en norsk statlig avgift som følger registrerte kjøretøyer under 7 500 kg, sammen med kravet om gyldig ansvarsforsikring (trafikkforsikring). Avgiften kreves inn av forsikringsselskapene sammen med forsikringspremien på kjøretøyet.
Nariman Narimanov

Politiske aktiviteter før oktoberrevolusjonen

Narimanov ble født 2. april 1870 i Tbilisi i Georgia, hos en fattig familie fra Aserbajdsjan. Etter sin avgangseksamen i det Transkaukasiske lærerseminar i det som nå er Georgia, ble han lærer i en landsby i Gizel-Adjal i Tbilisi-provinsen. Der kom han i nær kontakt med den harde hverdagen hos de lokale bøndene.
Senere ble han lærer i et privat gymnas i Baku, hvor han grunnla Aserbajdsjans første gratis bibliotek og lesesal. Dette ble et kulturelt sentrum for hele Transkaukasus.
32 år gammel begynte han i 1902 å arbeide ved Det medisinske fakultet ved Universitetet i Novorossijsk. Under februarrevolusjonen var han politisk aktivist og ledet studentbevegelsen i Odessa. Samme år ble han medlem av Det russiske sosialdemokratiske arbeiderparti.
Da han kom tilbake til Baku var Narimanov veileder for Kongressen av tyrkiske lærere i Transkaukasus, og under hans innflytelse vedtok kongressen en resolusjon om selvstyre i Transkaukasia. Han ble også en av organisatorene bak det persiske sosialistpartiet Isheyun-Asheyun. Narimanov ble landsforvist til Astrakhan i fem år for sine politiske aktiviteter. Etter oktoberrevolusjonen ble han formann av den aserbajdsjanske sosialistiske organisasjonen Hummet («bestrebelsen»).
Fylkesvei 6022

Fylkesveg 6022 går mellom Ljørvoll og Turhus i Nesset kommune. Veien er 722 meter lang
Frem til 2019 hadde veien betegnelsen Fv196.
Cubaecola

Utseende

En stor, rødbrun trebukk. Antennene er tynne og omtrent halvparten så lange som kroppen. Fasettøynene er nokså store, ikke hvelvede, kjevene ikke påfallende forstørrede. Pronotum har rundede sider, med en tynn, skarp pigg i den fremre delen av hver side og en ved bakhjørnet. Dekkvingene er parallellsidige med stumpvinklede "skuldre", ikke særlig kraftig punkterte og uten påfallende lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er bare kjent fra Cuba.
Rio Nogales gasskraftverk

Rio Nogales gasskraftverk er et varmekraftverk i Guadalupe County, i delstaten Texas i det sørlige USA. Anlegget har en installert produksjonskapasitet på 880 MW fordelt på 3 turbiner, på inntil 175 eller 373 MW hver. Operatør er energiselskapet Tenaska Frontier Partners LP. 
Kraftverket stod ferdig utbygd i 2002. Brenselkilden er naturgass.
Riple

Riple er en gård i Fana bydel i Bergen kommune. Gården ligger øst for Totlandsgårdene ved enden av Totlandsveien.

Navn

Navnet kommer trolig av det norrøne ripill som tyder «strimmel» eller «band» etter plasseringen på en langstrekt høyde.

Historie

Gården lå i mellomalderen til Munkeliv kloster og ble etter reformasjonen krongods. I 1661 ble gården kjøpt av generaltollforvalter Herman Garmann. I 1690 tok bøndene på gården selv over eierskapet.
Her er fremdeles gårdsdrift.

Geografi

Gården er langstrekt og strekker seg fra Ystafjellet (329 moh) i sør og nordover til toppen av Ulvursfjellet (677 moh). I vest ligger Totlandsfjellet (546 moh).
Gården grenser til Øvre og Nedre Totland i vest, Hedno i sørvest, Gimmeland i sør, Frotveit i øst og Bontveit i nordøst.
Onsøy Bilruter

AS Onsøy Bilruter ble opprettet 1. juli 1978. Kontorsted: Gressvik i tidligere Onsøy kommune.
Svømming under VM i svømmesport 2017 – 200 meter fri menn

Semifinaler

Semifinalene ble holdt den 24. juli klokken 18:42.
Einerglansvikler

Utseende

En middelsstor (vingespenn 13-19 millimeter), brun vikler. Forvingen har en smal, kommaformet, hvit flekk ved bakkanten, i den ytre delen to sølvfargede tverrstriper som danner en "V", og ved framkanten 4-5 hvite tverrflekker. Bakvingen er samme farge som forvingens bunnfarge.

Levevis

Larvene lever i barken på einer (Juniperus communis), av og til også på andre bartrær.
De lever på steder der busken har blitt skadet ved soppangrep eller mekanisk skade og det har flytt ut kvae. De voksne viklerne flyr fra mai til juli.

Utbredelse

Arten er utbredt i Europa, most øst til Romania, og finnes også i det nordlige Asia.
I Norge er den funnet over hele landet og er kanskje den vanligste arten i slekten Cydia.
Herrad von Landsberg

Bakgrunn

Herrad ble født på borgen Landsberg, setet for en elsassisk adelsslekt.

Kloster

Nonne: Hun ble nonne i klosteret Hohenburg i Vogesene i ung alder, og der ble hun utdannet av abbedisse Richlint, som var blitt sendt av keiser Fredrik I (Barbarossa) fra klosteret Bergen ved Neuburg til Odilienberg. Ikke minst på grunn av keiser Frederik Barbarossas gunst ble klosteret ekstremt vellykket og mektig, og en kilde til reform også for andre klostere.
Abbedisse: Som abbedisse Richlints valgte etterfølger var Herrad fra 1167 til 1195 abbedisse for klosteret Hohenburg på Odilienberg. Som abbedisse i 28 år arbeidet Herrad med ombyggingen av klosteret, og med å konsolidere landet rundt klosteret under dets eie.
Herrad von Landsberg ble viden berømt som forfatterinne av og illustratør («illuminator») til verket Hortus Deliciarum («Kostelighetenes have») som ble til rundt år 1180.
Hortus Deliciarum, som på latin sammenfattet den åndelige og profane viten i høymiddelalderen for klostersøstrene i Hohenburg, er den eldste encyklopedi som man med sikkerhet vet er blitt forfattet av en kvinne. Arbeidet med verket ble innledet av henne allerede i 1159, og fremmet nonnenes forståelse ikke bare av bibelsk, moralsk og teologisk materiale, men også innen de syv frie kunster, og var ferdig i 1185.
Adelhaid av Faimingen ble hennes etterfølger som abbedisse.
Fotballklubben Bergen Nord

Historikk

Klubben ble stiftet 6. januar 1988 som en sammenslåing av fotballgruppene i Idrettslaget Norna-Salhus og Hordvik Idrettslag. Bergen Nord vant 5. divisjon i 2017, og vant 4. divisjon året etter.
Stigbøyle (anatomi)

Bygning

Stigbøylen er festet i den «øvre» enden til ambolten, mens den bredere nederste delen overfører vibrasjonene fra ambolten til sneglehuset. En plate på enden av stigbøylen sitter som et lokk i de ovale vindu. Lyden som når sneglehuset er forsterket med mer enn 10 ganger fra lyden som når trommehinnen.
En liten blodåre, arteria stapedia skjærer gjennom knokkelen. Hos de fleste pattedyr er denne arterien redusert eller tilbakedanet. Åpningen for blodåren tilbakedannes imidlertid ikke, slik at knokkelen ser ut som en stigbøyle.
Hos mennesker kan kunstige stigbøyler lages ved transplantasjon fra egent skjelett. Slike kunstige knokler brukes som erstatting for stigbøylen ved ørekirurgi for å rette opp enkelet former for hørelsskader, som cholesteatoma eller ødelagte trommehinner.

Evolusjon og dannelse

Stigbøylen dannes på tidlig fosterstadie fra den andre gjellebuen (den første danner kjeven). Den øverte delen av denne gjellebuen kalles hyoidia. Hos bruksfisk er knokkelen med på å forankre kjeveleddet til hjernekassa. Hos beinfisk utgjør den også forankring for den fremste delen av gjellelokket. Hos haleløse padder og amnioter (krypdyr, fugl og pattedyr) overfører den øvre delen av denne knokkelen lyd fra trommehinnen til indreøret. Hos fugl og krypdyr er den den eneste knokkelen i mellomøret og kalles columella.
Bare hos pattedyr har de tidligere kjeveleddet hos krypdyret ikke lenger noen leddfunksjon, men er koblet til stigbøylen som en av de tre øreknoklene. Hos pattedyrenes umiddelbare forgjengere hadde andre knokler tatt over funksjonen som kjeveledd, og hos kloakkdyr og høyere pattedyr utviklet disse knoklene seg til øreknokler, uavhengige av hverandre.
Herkulesspinner

Utseende

En meget stor, rødbrun spinner med svære vinger. Hunnen er større og tyngre enn hannen. Den innerste delen av vingene er rødbrune, den ytterste halvdelen lysere, med en hvit skillelinje mellom de to delene. Ved innerkanten av denne skillelinjen finnes det på hver vinge en tåreformet, gjennomsiktig flekk. Hannen har sigdformede forvinger og bakvingenes bakhjørner trukket ut til en lang stjert som nesten er like lang som resten av dyret. Hunnens bakhjørner er bare svakt uttrukket. Den store larven er blekgrønn, med tykke, hvite pigger.
Silovajakha

Silovajakha (også skrevet Silova-Jakha, russisk: Силоваяха) er ei elv i det autonome området Nenetsia og republikken Komi i Russland. Den er ei venstre sideelv til Kara, og er ca. 260 kilometer lang. Elva har utspring i den østlige delen av Paj-Khoj-høydene, nord for byen Vorkuta. Den renner deretter nordover, og danner i sitt øvre løp grensa mellom Nenetsia og Komi. Den løper sammen med Kara rundt 50 km sør for Ust-Kara.
Lesotho under Afrikamesterskapet i friidrett 2012

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Friedrich Wilhelm August Argelander

Liv

Argelander ble allerede 20 år gammel i 1820 assistent for Friedrich Wilhelm Bessel ved stjerneobservatoriet i Königsberg og habiliterte seg to år senere med sine Untersuchungen über die Bahn des großen Kometen von 1811. 1823 fikk han en stilling ved observatoriet i Åbo og ble 1828 utnevnt til professor.
1832 reiste han til Helsingfors, hvor han ledet byggingen av det nye stjerneobservatoriet, som ble fullført 1835. Endelig ble han knyttet til universitetet i Bonn i 1837. Her ble han også betrodd oppgaven å bygge et nytt observatorium. Dette ble fullført 1845.
Friedrich Wilhelm Argelander beskjeftiget seg ved siden av den praktiske byggingen av stjerneobservatorier i Europa med posisjonsbestemmelse av stjerner og ledet publiseringen av stjernekatalogen Bonner Durchmusterung. Han arbeidet med å lokalisere samtlige stjerner nord for ekvator til 9. magnitude.
Dessuten beskjeftiget han seg med undersøkelser av foranderlige stjerner. 
Asteroiden 1551 Argelander er oppkalt etter ham.
Frank Leslie's Popular Monthly

Frank Leslie Popular Monthly (1876-1904) var et amerikansk populært litterært magasin som ble etablert av Frank Leslie som «det minste utgitte magasinet i verden» Blant bidragsyterne var blant andre Henry James og Eben E. Rexford. I 1905 ble det videreført av The American Magazine.